Diari Oficial de la Generalitat Valenciana


Sumari del DOGV 5113, del 13-10-2005 (2005/11377)

ACORD de 7 d'octubre de 2005, del Consell de la Generalitat, pel qual s'aprova el canvi de titularitat de la declaració d'interés comunitari concedida a la mercantil Cochal, SL, per a la instal·lació d'un hotel i un camp de golf a sòl no urbanitzable de Picassent, a favor de la mercantil Todo Golf Inversiones, SA
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5113

Data del DOGV
:   13-10-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/11976


Data del document
:   07-10-2005

Organisme emissor
:   Conselleria de Territori i Habitatge

Tipus de document
:   Acord

Anàlisi jurídica

 Descriptors 

:   * Picassent
    * terreny edificable

ACORD de 7 d'octubre de 2005, del Consell de la Generalitat, pel qual s'aprova el canvi de titularitat de la declaració d'interés comunitari concedida a la mercantil Cochal, SL, per a la instal·lació d'un hotel i un camp de golf a sòl no urbanitzable de Picassent, a favor de la mercantil Todo Golf Inversiones, SA [2005/X11253]
  
El Consell de la Generalitat, en la reunió del dia 7 d'octubre de 2005, va adoptar l'acord següent:
  
Vista la sol·licitud que va formular Guillermo Giménez Pérez, en nom i en representació de la mercantil Cochal, SL, que sol·licita el canvi de titularitat de la declaració d'interés comunitari per a la instal·lació d'un hotel i d'un camp de golf a sòl no urbanitzable del municipi de Picassent, i de conformitat amb els següents
  
Antecedents de fet
  
Primer
  
La mercantil Cochal, SL, va presentar, en el Servei Territorial de València de la Conselleria de Territori i Habitatge, la documentació relativa a la declaració d'interés comunitari referida a la instal·lació d'un hotel i d'un camp de golf a terrenys classificats pel planejament vigent del municipi de Picassent com a sòl no urbanitzable.
  
Segon
  
En data 12 de novembre de 2004, el Consell de la Generalitat va adoptar l'acord pel qual es va aprovar definitivament l'ordenació urbanística relativa a l'atribució d'ús i aprofitament per a l'actuació de referència, i s'adjudica la dita actuació integral a favor de Cochal, SL, a qui se li atorga la legitimació necessària, a l'efecte de l'article 20 de la Llei 4/1992, de 5 de juny, de la Generalitat, sobre Sòl No Urbanitzable, per a promoure la instal·lació de la referida instal·lació.
  
Tercer
  
En l'apartat V d'este acord es va indicar que: ?tot canvi que es produïsca en la titularitat de la promoció de l'actuació integral necessitarà de l'autorització prèvia del Consell de la Generalitat?.
  
Quart
  
En data 13 d'abril de 2005, es va presentar en el Registre del Servei Territorial de València escrit de Guillermo Giménez Pérez, en nom i en representació de la mercantil Cochal, SL, en el qual s'exposa que, tal com es desprén de la publicació del Diari Oficial de la Generalitat Valenciana, la propietària dels terrenys és la mercantil Todo Golf Inversiones, SA, de la qual la mercantil Cochal, SL, és la màxima accionista amb un 98%.
  
Així mateix, s'indica que Todo Golf Inversiones, SA, es va constituir per a la construcció del camp de golf i l'hotel, com s'observa en l'objecte social de la mercantil, pel fet que els socis d'ambdues mercantils són les mateixes persones físiques.
  
L'interessat va sol·licitar que, per a unificar actuacions, es canvie la titularitat de l'actuació i siga Todo Golf Inversiones, SA, en compte de Cochal, SL, i adjunta còpia de l'escriptura de compravenda dels terrenys, l'escriptura de constitució de Todo Golf Inversiones, SA, i les escriptures d'ampliació del capital social de Todo Golf Inversiones, SA (escriptures números 10.045/2003 i 1.336/2004).
  
Cinqué
  
Amb data 27 de maig de 2005, el Servei Territorial de Planificació i Ordenació Territorial de València va informar favorablement sobre el canvi de titularitat que se sol·licita.
  
Fonaments de dret
  
Primer
  
Com consta en l'Acord de 12 de novembre de 2004, del Consell de la Generalitat el promotor de l'actuació (Cochal, SL) va aportar durant la tramitació de l'expedient l'escrit de la propietària dels terrenys (Todo Golf Inversiones, SA) que mostra la seua conformitat amb la iniciativa proposada de la mercantil Cochal, SL, i la còpia de l'escriptura pública de compravenda de la finca per part de la mercantil Todo Golf Inversiones, SA (antecedent de fet número 8).
  
Així mateix, s'indica que la Comissió Informativa de la Comissió Territorial d'Urbanisme de València, en sessió de 28 de juny de 2004, va acordar supeditar l'aprovació definitiva de l'expedient per a la seua elevació al Consell de la Generalitat fins que s'aporte la justificació de la relació entre ambdues mercantils, a l'efecte d'acreditar la propietat dels terrenys, i que, posteriorment, el promotor va aportar la documentació suficient que acreditava la vinculació de la mercantil Cochal, SL, amb Todo Golf Inversiones, SA, que és la companyia propietària dels terrenys (antecedents de fet números 10 i 11).
  
Segon
  
El canvi de titularitat en la promoció de l'actuació integral comportarà al nou titular la subrogació en tots els drets i les obligacions dimanants de l'Acord de 12 de novembre de 2004, del Consell de la Generalitat, que va aprovar la declaració d'interés comunitari per a la instal·lació d'un hotel i d'un camp de golf.
  
Tercer
  
L'apartat V de l'Acord 12 de novembre de 2004, que va aprovar la Declaració d'interés comunitari sol·licitada per la mercantil Cochal, SL, establix que tot canvi que es produïsca en la titularitat de la promoció de l'actuació integral necessitara l'autorització prèvia del Consell de la Generalitat.
  
Vistos els preceptes legals citats i la resta de general i de pertinent aplicació, a proposta del conseller de Territori i Habitatge, el Consell de la Generalitat
  
ACORDA
  
Aprovar el canvi de titularitat de la promoció integral aprovada definitivament mitjançant un Acord de data 12 de novembre de 2004, del Consell de la Generalitat, a favor de la mercantil Todo Golf Inversiones, SA
  
Alacant, 7 d'octubre de 2005
  
El vicepresident i secretari del Consell de la Generalitat,